Noticie presentium futurorumque tradimus, quia ego Hugo de Mediolano, et Wigo et Dalmatius et Willelmus, fratres ejus, consensu parentum et amicorum nostrorum, pro animabus nostris et antecessorum nostrorum, donamus Domino et canonicis ecclesie Matisconis, cui preest Landricus venerabilis episcopus, illud jus et omnem consuetudinem quam hactenus habemus in ecclesia de Exartellis, et tertiam partem decimarum que ad ipsam ecclesiam pertinent, et quamdam terram nostri alodii que est sita in eadem parrochia, quamtum legitimum et necessarium fuerit ad reedificationem ejusdem ecclesie et cimeterii. Volumus enim et oramus ut in illa terra quam Domino et Sancto Vincentio donamus, ecclesia que malemodo constructa est, muris renovetur et consecretur ibi, cum amplo cimiterio, in honore Sancti Mauricii sociorumque ejus, quatenus eorum meritis mereamur gaudia Celi, prestante Christo Jhesu, cujus honor in secula seculorum. Testes hujus donationis sunt Landricus episcopus, Mayolus de Vincella.